Hagerup arbeidet ved Den Nationale Scene fra 1968 til 1969, og seinere var han engasjert ved flere andre teatre, deriblant Nationaltheatret, både som skuespiller, regissør, dramaturg og forfatter. Han var med å starte Hålogaland Teater i 1971; der han var både skuespiller, dramatiker og instruktør fram til høsten 1977. Han hadde også noen filmroller, men er siden mest kjent som dramatiker for radio og scene samt som ungdomsbok-forfatter med en rekke populære titler.